### Resumé

Principperne for overførsel af mer- og mindreforbrug mellem budgetår fremgår af [adresse] økonomistyringsprincipper. Med udgangspunkt heri har udvalgene anmodet om overførsel af drifts- og anlægsmidler fra 2024 til 2025. Der søges om overførsel af i alt 812,4 mio. kr. vedr. drift, anlæg, grundkapitalindskud, lån og lønmodtagernes feriemidler.

De enkelte udvalgsområder har opgjort merudgifter på drift i 2024 som følge af [adresse]. Merudgifterne vedr. [adresse] søges kompenseret med 20,4 mio. kr., der kan finansieres af den afsatte Ukrainepulje og driftsreserve v/Økonomiudvalget.

På baggrund af Økonomiudvalgets tidligere tilkendegivelse i forbindelse med velfærdsområdernes reduktionskataloger i 2024 søges 1,1 mio. kr. tilført Voksenudvalget fra Økonomiudvalgets driftsreserve. Desuden udmøntes beløb fra  investeringspuljerne v/Økonomiudvalget jf. de godkendte udmøntningsplaner.

Under henvisning til Økonomiudvalgets restbudget på drift i 2024 søges afsat 39,9 mio. kr. på anlæg i 2025 til strategiske jordopkøb.

### Sagsfremstilling

Denne sag omhandler overførsel af drifts- og anlægsmidler fra 2024 til 2025 for samtlige udvalgsområder. Udvalgenes overførselsanmodninger tager udgangspunkt i de politisk vedtagne principper for overførsel mellem budgetår. Sagen er udarbejdet på baggrund af udvalgenes overførselsanmodninger. De gældende regler for overførselsadgang er beskrevet i bilaget.

**Overførsel af driftsmidler fra 2024 til 2025**

**Vedr. serviceudgifter:**

På baggrund af de gældende regler for overførsel anmoder udvalgene om overførsel af i alt 405,3 mio. kr. vedr. serviceudgifter. Heraf vedrører 95,6 mio. kr. pengeposer og 309,7 mio. kr. øvrige konti udenfor pengeposer. Fordelingen af overførsler pr. fagudvalg fremgår af opgørelsen i bilag 2. I overførselsbeløbet på 309,7 mio. kr. vedr. øvrige konti udenfor pengeposer er indeholdt afsatte puljebeløb v/Økonomiudvalget vedr. [adresse] på 18,5 mio. kr., driftsreserve på 6,9 mio. kr. og investeringspuljer fra selvbudgetteringsmidler på 105 mio. kr. jf. særskilt afsnit.

Der søges om ekstraordinær overførsel af pengeposer udover de gældende 4% vedr. flg.:

* Økonomiudvalget: 1,5 mio. kr. vedr. Central Rengøring til medfinansiering af merudgift i 2025 jf. Budget i Balance 2025 og 0,9 mio. kr. vedr. etablering af passkab i [adresse].
* Børne- og Familieudvalget: 0,3 mio. kr. vedr. 2 skoler og naturvejledning vedr. tilførte puljemidler og betalingsforskydning.
* Seniorudvalget: 4,4 mio. kr. vedr. Myndighedsområdet til imødegåelse af fremtidige udfordringer og 8,7 mio. kr. til dækning af udgifter, der vedrører 2024 på det mellemkommunale område samt demografi.
* Sundheds- og Forebyggelsesudvalget: 0,8 mio. kr., der er midler tilført via Lov- og cirkulæreprogram vedr. forebyggelsestilbud til borgere med kronisk sygdom.
* Kultur- og Idrætsudvalget: 4,8 mio. kr. vedr. Musikteatrets opsparing til fremtidig investering, 1,0 mio. kr. vedr. Idræt, Event og Fællesskaber til ekstra ressourcer i forbindelse med Landsstævnet i 2025 og 0,2 mio. kr. vedr. Musikskolens opsparing til inventar i det nye kulturhus.
* Udvalget for Lokalsamfund og Nærdemokrati: 2,1 mio. kr. vedr. færdiggørelse af igangsatte, borgerdrevne projekter.

Specifikation af de enkelte udvalgs anmodninger om overførsler på drift fremgår af udvalgenes overførselssager.

**Vedr. brugerfinansieret område og overførselsudgifter:**

På det brugerfinansierede område søges ikke om overførsel af driftsmidler.

Vedr. overførselsudgifter søger Børne- og Familieudvalget om overførsel af et mindreforbrug på 14,1 mio. kr. vedr. Sprogcentret, hvor der er overførselsadgang af mer- og mindreforbrug.

**Overførsel af anlægsmidler fra 2024 til 2025**

Vedr. anlæg søges overført rådighedsbeløb på netto 350,6 mio. kr. Heraf vedrører 5,9 mio. kr. det brugerfinansierede område. Brutto udgør overførslerne på anlæg 503,9 mio. kr. i udgift og 153,3 mio. kr. i indtægt. Fordelingen af overførsler pr. fagudvalg fremgår af opgørelsen i bilag 2. Specifikation af de enkelte udvalgs overførsler vedr. anlæg fremgår af bilag 3 med opgørelse for hvert udvalgsområde.

Der søges om ændring af anlægsbevilling for anlægsprojekter jf. bilag. Ændring af anlægsbevillinger udgør netto 4,6 mio. kr. Ændringen er bl.a. en konsekvens af justering af anlægsbevillinger i f.t. afsat rådighedsbeløb samt en flytning mellem projekter, hvor der tidligere er meddelt anlægsbevilling. Desuden er indeholdt en anlægsbevilling på 2 mio. kr. vedr. akutpulje v/Teknisk Udvalg, således arbejdet med mindre regnvandsudfordringer m.v. kan igangsættes hurtigst muligt.

**Overførsel vedr. konto 7 og 8**

Der søges overført en indtægt vedr. låneoptagelse på -1,0 mio. kr. Beløbet overføres som følge af overførsel af rådighedsløb vedr. ældre- og plejeboliger, hvor der er budgetlagt med henholdsvis 88, 91 eller 100% låneoptagelse.

Vedr. indskud i Landsbyggefonden søges restbudgettet i 2024 på 42,3 mio. kr. overført til 2025.

Vedr. Lønmodtagernes Feriemidler søges restbudgettet i 2024 på 1,1 mio. kr. overført til 2025.

**Samlet overførsel fra 2024 til 2025**

De samlede overførsler til 2025 udgør i alt netto 812,4 mio. kr. Bilagene indeholder en samlet opgørelse i hovedtal med overførslerne opdelt på drift, anlæg og konto 7 og 8 samt specifikation pr. udvalgsområde vedr. anlæg.

![](data:image/jpeg;base64...)

Tabel 1: Overførsler i alt

**Sammenligning af overførsler [adresse] og 2024/2025**

Nedenstående tabel viser overførslerne fra overførselssag [adresse] sammenholdt med overførslerne i denne sag.

![](data:image/jpeg;base64...)

Tabel 2: Sammenligning af overførsler [adresse] og 2024/2025

Som det fremgår af opgørelsen, er der en stigning i overførslerne vedr. drift på i alt 216,1 mio. kr., der skyldes pengeposer, udenfor pengeposer og investeringspuljer. Desuden er der en stigning i overførslen vedr. Sprogskolen. Samlet overføres 419,4 mio. kr. vedr. drift fra 2024 til 2025. Hvis overførsel af driftsmidler resulterer i et øget forbrug i 2025, kan det medføre en overskridelse af [adresse] serviceudgiftsramme i 2025. Der er i budget 2025 ingen afsat ”bufferpulje” til imødegåelse af overførsler mellem år, da puljen blev nulstillet jf. budgetforliget for budget 2025.

På anlæg stiger overførslerne med netto 92,7 mio. kr. Den procentvise overførsel i forhold til korrigeret nettobudget er steget fra 30,1 pct. i sidste års overførselssag til 44,2 pct. i år. Stigningen skyldes bl.a. de afsatte investeringspuljer fra selvbudgetteringsmidlerne.

Forskellen vedr. konto 7 og 8 skyldes et fald i overførsel vedr. indskud i Landsbyggefonden og Lønmodtagerens Feriemidler.

**Kompensation af udvalgenes merudgifter i 2024 som følge af [adresse]**

Som en del af økonomiaftalen blev der i forbindelse med halvårsregnskab 2024 givet et tilskud til kommunerne til dækning af merudgifter som følge af [adresse]. [adresse] andel af tilskuddet udgjorde 18,5 mio. kr., der blev afsat som en pulje v/Økonomiudvalget med henblik på kompensation til udvalgene på baggrund af de opgjorte merudgifter i 2024.

Udvalgenes merudgifter i 2024 som følge af [adresse] er opgjort til i alt 20,4 mio. kr. Det indstilles, at beløbet kompenseres i 2025 og at udgiften finansieres af den afsatte Ukraine- pulje på 18,5 mio. kr. Det resterende beløb på 1,9 mio. kr. forslås finansieret af driftsreserve på 6,9 mio. kr. v/Økonomiudvalget.

**Tilførsel af beløb til velfærdsområderne**

I forbindelse med velfærdsområdernes reduktionskataloger i 2024 har Økonomiudvalget tilkendegivet, at der vil kunne tilføres velfærdsområderne i alt 17,3 mio. kr. som et éngangsbeløb, så de "når i mål" i 2024. Beløbet var fordelt med 10,5 mio. kr. vedr. Børne- og Familieudvalget, 5,8 mio. kr. vedr. Seniorudvalget og 1,1 mio. kr. vedr. Voksenudvalget. På baggrund af regnskab 2024 er det alene Voksenudvalget, der har behov for tilførsel af 1,1 mio. kr. som følge af udfordringer på myndighedsområdet. Beløbet finansieres af driftsreserven v/Økonomiudvalget.

**Udmøntningsplaner v/Seniorudvalget og Voksenudvalget**

Økonomiudvalget godkendte 2. december 2024, pkt. 300 udmøntningsplanen for "Fremtidens ældrepleje - velfærd i centrum". Af det afsatte puljebeløb på 45 mio. kr. v/Økonomiudvalget tilføres Seniorudvalgets drift 15 mio. kr. i 2025 til de godkendte formål jf. udmøntningsplanen. Det resterende beløb på 30 mio. kr. vil blive søgt tilført Seniorudvalget i 1. kvartalsopfølgning 2026 og 2027. Seniorudvalget har tidligere i forbindelse med rammesagen fået tilført 5 mio. kr. som en strakspulje.

Økonomiudvalget godkendte 20. januar 2025, pkt. 17 udmøntningsplanen for "Investeringer til fordel for de sårbare voksne". Det afsatte puljebeløb på 10 mio. kr. v/Økonomiudvalget tilføres [adresse] drift i 2025 til de godkendte formål jf. udmøntningsplanen.

**Beløb til anlæg - Strategiske jordopkøb**

Det indstilles, at restbudget i 2024 på 39,9 mio. kr. vedr. puljemidler m.v. v/Økonomiudvalget bevilges på anlæg i 2025 til strategiske jordopkøb således, at bl.a. dele af opkøb i forbindelse med Nordlige Omfartsvej kan finansieres.

### Økonomi

De bevillingsmæssige konsekvenser af de beskrevne overførsler fra 2024 til 2025 samt ændring af anlægsbevillinger fremgår af nedenstående bevillingsskemaer - tabel 3 og 4.

![](data:image/jpeg;base64...)

Tabel 3: Sagens økonomiske konsekvenser

![](data:image/jpeg;base64...)

Tabel 4: Sagens økonomiske konsekvenser

De bevillingsmæssige konsekvenser vedr. kompensation af udvalgenes merudgifter i 2024 som følge af [adresse] fremgår af nedenstående bevillingsskema - tabel 5.

![](data:image/jpeg;base64...)

Tabel 5: Sagens økonomiske konsekvenser

De bevillingsmæssige konsekvenser vedr. tilførsel af beløb til velfærdsområdet fremgår af nedenstående bevillingsskema - tabel 6.

![](data:image/jpeg;base64...)

Tabel 6: Sagens økonomiske konsekvenser

De bevillingsmæssige konsekvenser vedr. udmøntningsplaner v/Seniorudvalget og Voksenudvalget - tabel 7.

![](data:image/jpeg;base64...)

Tabel 7: Sagens økonomiske konsekvenser

De bevillingsmæssige konsekvenser vedr. tilførsel af beløb til anlæg/strategiske jordopkøb - tabel 8.

![](data:image/jpeg;base64...)

Tabel 8: Sagens økonomiske konsekvenser

**Opsummering af de bevillingsmæssige konsekvenser**

Tabel 3 og 4: Sagen medfører, at der overføres 812,436 mio. kr. fra 2024 til 2025 på baggrund af udvalgenes overførselsanmodninger. Overførslerne på i alt 812,436 mio. kr. medfører en tillægsbevilling i 2025, der finansieres af kassen under henvisning til mindre forbruget i 2024, hvor beløbet er tilfaldet kassen. Der foretages ændring af anlægsbevillinger med 4,486 mio. kr. i udgift og 0,075 mio. kr. i indtægt jf. bilag til sagen.

Tabel 5: Desuden bevilges 20,402 mio. kr. i 2025 til dækning af merudgifter i 2024 som følge af [adresse]. Beløbet finansieres af den afsatte Ukrainepulje på 18,461 mio. kr. og 1,941 mio. kr. af driftsreserve på 6,9 mio. kr. v/Økonomiudvalget

Tabel 6: Der søges bevilget 1,1 mio. kr. i 2025 til Voksenudvalget jf. Økonomiudvalgets tidligere tilkendegivelse. Beløbet finansieres af driftsreserve på 6,9 mio. kr. v/Økonomiudvalget.

Tabel 7: De afsatte puljebeløb v/Økonomiudvalget vedr. fremtidens ældrepleje - velfærd i [adresse] og investeringer til fordel for de sårbare voksne tilføres i 2025 med 15 mio. kr. til Seniorudvalget og 10 mio. kr. til Voksenudvalget til brug for de godkendte formål i udmøntningsplanerne.

Tabel 8: Der søges afsat 39,9 mio. kr. på anlæg v/Økonomiudvalget til strategiske jordopkøb. Beløbet finansieres af kassen under henvisning til Økonomiudvalgets restbudget på drift i 2024, hvor beløbet er tilfaldet kassen.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller , den 17. marts 2025, punkt 56:

at overførslerne fra 2024 til 2025 vedr. drift, anlæg og finansiering på i alt 812,436 mio. kr. godkendes jf. bevillingsskema (tabel 4) under afsnittet økonomi og specifikation i bilag 2 og 3,

at ændring af anlægsbevillinger med netto 4,561 mio. kr. godkendes jf. specifikation i bilag 4, og

at de bevillingsmæssige konsekvenser vedr. kompensation af merudgifter i 2024 som følge af [adresse] (tabel 5), tilførsel af beløb til velfærdsområdet (tabel 6), tilførsel af beløb vedr. udmøntningsplanerne (tabel 7) og tilførsel af beløb vedr. strategiske jordopkøb/anlæg (tabel 8) godkendes jf. bevillingsskemaer under afsnittet økonomi.

#### Beslutning fra Økonomiudvalget, den 17. marts 2025, punkt 56:

Anbefales.

### Beslutning

Godkendt.